
ΠΡΟΕΔ ΡΙΚΑ ΔΙΑΤΑ ΓΜΑΤΑ 

Έγκριση σύστασης του κοινωφελούς ιδρύματος με την επω¬ 
νυμία "ΙΔΡΥΜΑ ΔΗΜΗΤΡΗ ΚΑΛΑΜΑΡΑ" και την κύρωση 

του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 19822/18-11-1998 καθώς και την αριθμ. 
20018/3-5-1999 τροποποιητική αυτής πράξη της συμβολαιο¬ 
γράφου Αθηνών Σοφίας Κουσούλα-Παναγάκη με την οποία οι 
ΆνναχαΔημ. Καλαμάρου και Φίλιππος Καλαμάρας σύστησαν 
κοινωφελές ίδρυμα με την επωνυμία ΊΔΡΥΜΑ ΔΗΜΗΤΡΙΟΥ 
ΚΑΛΑΜΑΡΑ" και με έδρα τη Βαρυμπόπη Αττικής. 

2. Τις διατάξεις των άρθρων :α) 95 και 98 του α.ν.2039/1939, 
β) 101 και 119 του Εισαγωγικού Νόμου του Αστικού Κώδικα 
και γ) 108 και 110 του Αστικού Κώδικα. 

3. Την από 10/5/1999 γνωμοδότηση του Συμβουλίου Εθνι¬ 
κών Κληροδοτημάτων. 

4. Την αριθμ. 1107147/1239/0006Α/4.10.1996 κοινή απόφα¬ 
ση του Πρωθυπουργού και του Υπουργού Οικονομικών με την 
οποία ανατέθηκαν αρμοδιότητες στον Υφυπουργό Οικονομι¬ 
κών (ΦΕΚ 922 τ. Β'). 

Με πρόταση των Υπουργών Εθνικής Παιδείας και 
Θρησκ/των, Πολιτισμού και του Υφυπουργού Οικονομικών α¬ 
ποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με 
την επωνυμία ΊΔΡΥΜΑ ΔΗΜΗΤΡΙΟΥ ΚΑΛΑΜΑΡΑ", η οποία έ¬ 
γινε από τους: Άννα χα Δημ. Καλαμάρα και Φίλιππο Καλαμά- 
ρα με την αριθ. 19822/18-11-1998 πράξη της Συμβολαιογρά¬ 
φου Αθηνών Σοφίας Κούσουλα-Παναγάκη καθώς και την α¬ 
ριθμ, 20018/3-5-1999τροποποιητική αυτής. 

Το ίδρυμα τούτο αποτελεί νομικό πρόσωπο ιδιωτικού δικαί¬ 
ου, υπάγεται στην επαπτεία και τον έλεγχο των Υπουργών Οι¬ 
κονομικών, Εθν. Παιδείας και Θρησκευμάτων και Πολιτισμού 
και διέπεται από τις διατάξεις της παραπάνω συστατικής του 
πράξης, του παρακάτω οργανισμού, του α.ν.2039/1939 και 
των διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δεκατρία (13) άρθρα 
και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία ΊΔΡΥΜΑ ΔΗΜΗΤΡΙΟΥ ΚΑΛΑΜΑΡΑ". 


Άρθρο 1. 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία ΊΔΡΥΜΑ ΔΗΜΗ- 
ΤΡΙΟΥ ΚΑΛΑΜΑΡΑ", που συστήθηκε από τους Άννα χα Δημ. 
Καλαμάρα και Φίλιππο Καλαμάρα με την αριθ. 19822/18-11- 
1998 πράξη της ίδιας συμβολαιογράφου Αθηνών Σοφίας Κού- 
σουλα-Παναγάκη καθώς και την αριθμ. 200/8/3-5-1999 τρο- 
ποποιητική της ιδίας, αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω 
συστατικής πράξης, του παρόντος οργανισμού, του 
Α.Ν.2039/1939, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι η Βαρυμπόπη Αττικής, οδός Ε- 
λαιών 13. 

3. Η σφραγίδα του ιδρύματος είναι στρογγυλή και αναγρά¬ 
φει περιμετρικά, μέσα σε πλαίσιο, την επωνυμία του ιδρύμα¬ 
τος και στο μέσον αυτής την έδρα και το έτος έγκρισης της σύ¬ 
στασής του. 

Άρθρο 2 
Σκοπός 

Α. ΣΚΟΠΟΙ ΤΟΥ ΙΔΡΥΜΑΤΟΣ 

1) Η προαγωγή της καλλιτεχνικής παιδείας όλων των βαθμι¬ 
δών της εκπαίδευσης μέσω της διαρκούς εκθέσεως των γλυ¬ 
πτών του Δημήτρη Καλαμάρα, καθώς και των πολυαρίθμων ε- 
ρευνητικών-μετρικών και ελευθέρων - σχεδιαστικών σπουδών 
που προηγήθηκαν του τελικού έργου και καθόρισαν την μορ¬ 
φή του, ώστε να καθίσταται εμφανής και διδακτικώς αξιοποι- 
ήσιμη, η όλη πορεία της δημιουργικής διαδικασίας. 

2) Η συστηματική καταγραφή, αρχειοθέτηση και συντήρη¬ 
ση του έργου, γλυπτικού, ζωγραφικού και σχεδιαστικού, του 
Δημήτρη Καλαμάρα και η έκδοση βιβλίων και άλλου πληρο¬ 
φοριακού υλικού, για την πληρέστερη γνωριμία με αυτό. 

3) Η ανάπτυξη νέων διδακτικών μεθόδων, για την ορθότερη 
προσέγγιση του επίπονου και απαιτητικού εγχειρήματος της 
καλλιτεχνικής διδασκαλίας μέσα από την έρευνα και τη μελέ¬ 
τη των καλλιτεχνικών εκθεμάτων, καθώς και των σχετικών χει¬ 
ρογράφων και διδακτικών σημειώσεων του Δημήτρη Καλαμά¬ 
ρα, από την περίοδο της θητείας του ως Καθηγητού στην Α¬ 
νώτατη Σχολή Καλών Τεχνών, προς όφελος των διδασκόντων 
καλλιτεχνών αλλά και των διδασκομένων. 

4) Η αισθητική καλλιέργεια του κοινού και η ανάπτυξη προ¬ 
σωπικού κριτηρίου για το έργο τέχνης, δεδομένης της ιδιαιτε¬ 
ρότητας της μεθόδου καλλιτεχνικής εργασίας του Δημήτρη 
Καλαμάρα, η οποία εβασίζετο στην κατά το δυνατόν εκλογί- 

κευση της πορείας προς τη δημιουργία. Η έκθεση των γλυ¬ 
πτών του καλλιτέχνη εκ παραλλήλου με την ισότιμη παρου¬ 
σίαση δεκάδων προπαρασκευαστικών σχεδίων για το κάθε έ¬ 
να από αυτά διαφωτίζουν τη σκέψη του και θα καταστήσουν 
μοναδικά πολύτιμη την ύπαρξη του Ιδρύματος. 

5) Να καταδειχθεί η οικουμενικότητα της Τέχνης, αναγκαία 
στη σημερινή εποχή. Ο Δημ. Καλαμάρας κατά τη διάρκεια της 
θητείας του ως Ακαδημαϊκού Δασκάλου άνοιξε νέους δρόμους 
επισημαίνοντας τους δεσμούς της Νεοελληνικής με την σύγ¬ 
χρονη Ευρωπαϊκή Τέχνη και με την καλλιτεχνική του δημιουρ¬ 
γία συνέδεσε αρμονικά καινοτομία και παράδοση, που άλλω¬ 
στε αποτέλεσε τον κυρίαρχο καλλιτεχνικό στόχο της ζωής του. 

6) Η συνεχής συνύπαρξη στο χώρο του Ιδρύματος ανθρώ¬ 
πων Ελλήνων & ξένων που από διάφορους τομείς υπηρετούν 
την Τέχνη, ο διάλογος και η ανταλλαγή απόψεων γύρω από 
την έρευνα, την καλλιέργεια και την ανάπτυξή της, καθώς και 
η διοργάνωση εκθέσεων, εκδηλώσεων και σεμιναρίων, σε συ¬ 
νεργασία με άλλα ιδρύματα και νομικά πρόσωπα στην Ελλά¬ 
δα και το εξωτερικό. 

7) Η χορήγηση υποτροφιών σε καλλιτέχνες, αποφοίτους α- 
νωτάτων σχολών της ημεδαπής, για εκπόνηση πρωτοτύπου 
καλλιτεχνικού και ερευνητικού έργου, συναφούς μετους σκο¬ 
πούς του Ιδρύματος, όπως αυτοί εκτίθενται στο παρόν άρθρο 
2 και ειδικώτερα στις παραγράφους 1-3. 

8) Η πραγματοποίηση γενικώς κάθε πρωτοβουλίας, η οποία 
διευρύνει, προάγει ή συσχετίζεται μετους σκοπούς του Ιδρύ¬ 
ματος και εγκρίνεται από το Διοικητικό του Συμβούλιο. 

Β. Τρόποι Εκπλήρωσης Σκοπών του Ιδρύματος 

Οι ανωτέρω σκοποί του Ιδρύματος μπορούν να επιτευχθούν 
πέραντων άλλων, με την ανάπτυξη πολύπλευρων δραστηριο¬ 
τήτων ενδεικτικούς αναφερομένων των κατωτέρω: 

α) Την εκπόνηση από το ίδρυμα ειδικών εκπαιδευτικών προ¬ 
γραμμάτων, που θα απευθύνονται κατά κύριο λόγο σε ομάδες 
μαθητών και των τριών βαθμιδών της εκπαίδευσης, ως προς 
τις βασικές αρχές του Σχεδίου και της Γλυπτικής, με αναφο¬ 
ρά και άμεση σύνδεση με τα εκθέματα του Ιδρύματος. 

β) Τις οργανωμένες ξεναγήσεις, με ανάλυση των έργωντου 
Δημήτρη Καλαμάρα, καθώς και την επίσκεψη του εργαστηρί¬ 
ου του. 

Υ) Τη χρήση για ερευνητικούς σκοπούς της κοινής καλλιτεχνι¬ 
κής βιβλιοθήκης και του αρχείου διαφανειών του Δημήτρη και 
της Άννας Καλαμάρα, που αριθμεί περίπου 5.500 διαφάνειες. 

δ) Τη χρήση από τους επισκέπτες πλήρους συστήματος ο- 
πτικοακουστικών μέσων (ΟΟ-Βοπί, νίάβο, προβολές κ.λ.π.) 
για την πληρέστερη κατανόηση και γνώση του έργου και του 
Δημιουργού του. 

ε) Τη διοργάνωση Συνεδρίων, Συμποσίων, Ημερίδων κ.τ.λ., 
για την κατανόηση της παγκοσμιότητας της Τέχνης, μέσω της 
μελέτης του πνευματικού και καλλιτεχνικού έργου του Δημή¬ 
τρη Καλαμάρα, στο οποίο συνυπάρχουν αρμονικά οι μέθοδοι 
της μοντέρνας γλυπτικής με τις απαρασάλευτες αισθητικές 
αρχές των μεγάλων εποχών της Τέχνης του παρελθόντος. 

στ) Την έκδοση βιβλίων, Οϋ-Ροιη, βιντεοκασετών κ.τ.λ., που 
προάγουν ή έχουν συναφείς προσανατολισμούς, προς τους 
σκοπούς του Ιδρύματος. 

Άρθρο 3 
Περιουσία-Πόροι 

1. Περιουσία του ιδρύματος αποτελούν: 

α) Το ποσό των είκοσι εκατομμυρίων δραχμών (20.000.000) 
που προσφέρουν οι ιδρυτές Άννα Καλαμάρα και Φίλιππος Κα¬ 
λαμάρας στο συνιστώμενο Ίδρυμα. Πέραν τούτου η εκ των ι¬ 
δρυτών Άννα Δημ. Καλαμάρα, αναλαμβάνει να καλύψει κάθε 
λειτουργική δαπάνη του Ιδρύματος για μια πενταετία από της 
ιδρύσεώς του, πέραν της προσωπικής της και επί καθημερι¬ 
νής βάσεως, παροχής υπηρεσιών προς αυτό. 


β) Η ψιλή κυριότητα ενός οικοπέδου επιφάνειας μέτρων τε¬ 
τραγωνικών τριακοσίων σαράντα οκτώ και 23/οο (348,23), με¬ 
τά της επ' αυτού διορόφου οικίας, η οποία αποτελείται από ι¬ 
σόγειο επιφάνειας μέτρων τετραγωνικών ογδόντα οκτώ και 
26/οο (88,26) και πρώτο (Α) όροφο επιφάνειας μέτρων τετρα¬ 
γωνικών σαράντα οκτώ (48,00) και των παραρτημάτων της, 
που βρίσκεται στην Φλώρινα, επί της οδού Σαραντοπόρου α¬ 
ριθμός 3, η οποία υπήρξε η πατρική κατοικία και το πρώτο καλ¬ 
λιτεχνικό εργαστήριο του γλύπτη Δ. Καλαμάρα. Το άνω ακί¬ 
νητο περιήλθε στον εκ των ιδρυτών Φίλιππο Καλαμάρα από 
κληρονομιά του στην Βαρυμπόμπη Αττικής, στις 2 Ιουλίου 
1997, αποβιώσαντος πατέρα του Δημητρίου Καλαμάρα και 
δυνάμει των από 13-4-1994 δύο (2) ιδιογράφων διαθηκών, που 
δημοσιεύθηκαν νόμιμα από το Πρωτοδικείο Αθηνών, στις 19- 
12-1997 με τα υπ’ αριθμούς 5140 και 5141 πρακτικά του και 
κηρύχθηκαν κυρίες με την υπ’ αριθμόν 1951 απόφασή του 
Πρωτοδικείου Αθηνών και την οποία κληρονομιά αποδέχθηκε 
με την υπ' αριθμόν 8.314/15-1-1999 πράξη της συμβολαιο¬ 
γράφου Αθηνών Αικατερίνης Χατζηχρήστου, που μεταγρά- 
φηκε νόμιμα στα βιβλία μεταγραφών του υποθηκοφυλακείου 
Φλώρινας στον τόμο 1168 και με αριθμό 59249. 

Τ ην επικαρπία του άνω ακινήτου, παρακρατεί ο εκ των ιδρυ¬ 
τών Φίλιππος Καλαμάρας, εφ’ όρου ζωής του. - Επίσης το δι¬ 
καίωμα οίκησης του άνω ακινήτου παρακρατεί ο εκ των ιδρυ¬ 
τών Φίλιππος Καλαμάρας, υπέρ αυτού και της μητέρας του 
Άννας χήρας Δημητρίου Καλαμάρα, το γένος Ιωάννη-Φιλίπ- 
που και Αδαμαντίας Μοσχονά και εφ' όρου ζωής τους. 

Μετάτον θάνατο του ιδρυτών το δικαίωμα οίκησης θα έχουν 
οι τυχόν κατιόντες του Φιλίππου Καλαμάρα, ενώ μετά τον θά¬ 
νατό τους, απαγορεύεται η μόνιμη κατοίκηση οποιουδήποτε 
προσώπου στους χώρους του Ιδρύματος. 

γ) Τα γλυπτά, τα λοιπά έργα και τα σχέδια του Δημήτρη Κα¬ 
λαμάρα - όπως αυτά αναλυτικά περιγράφονται στην επισυνα- 
πτόμενη, στην παρούσα ιδρυτική πράξη, κατάσταση - τα ο¬ 
ποία δωρίζονται στο Ίδρυμα. Η δωρεά των άνω άνω έργων, 
τελεί υπό τον όρο του αναπαλλοτριώτου δι’ οποιοσδήποτε λό¬ 
γο. 

δ) Κάθε άλλη δωρεά εκ μέρους των ιδρυτών ή τρίτων προς 
το ίδρυμα ως και κάθε κληρονομιά ή κληροδοσία προς αυτό. 
2.- Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών 
του στοιχείων. 

β) Οι τόκοι από τις καταθέσεις του σε Τράπεζες ή άλλους Π ι- 
στωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε φυσι¬ 
κού ή νομικού προσώπου προς αυτό. 

δ) Τα έσοδα από τη διοργάνωση εκθέσεων, σεμιναρίων, 
καλλιτεχνικών και άλλων παρεμφερών εκδηλώσεων. 

ε) Τα έσοδα εκ της πωλήσεως μεταξοτυπιών, αφισσών, 
καρτ-ποστάλ, βιβλίων, διαφανειών, Οϋ-ΗΟ Μ .βιντεοκασετών 
εκπαιδευτικού περιεχομένου που θα πωλούνται στο εκθετή¬ 
ριο του ιδρύματος. 

στ) Τα έσοδα εκ πωλήσεως αντιγράφων συγκεκριμένων 
γλυπτών μικρών διαστάσεων κάτω των 30 εκατοστών και μέ- 
χριτου αριθμού των 50 αντιγράφων, κατόπιν προσφοράς από 
τους ιδιοκτήτες των πνευματικών δικαιωμάτων του Δημητρί¬ 
ου Καλαμάρα. 

Άρθρο 4 
ΔΙΟΙΚΗΣΗ 

1) Το Ίδρυμα διοικείται από ενδεκαμελές Διοικητικό Συμ¬ 
βούλιο, το οποίον αποτελείται από τους κάτωθι: 
α) Άννα Δημητρίου Καλαμάρα. 
β) Φίλιππος Δημητρίου Καλαμάρας 
γ) Παναγιώτης Τέτσης, Ακαδημαϊκός, 
δ) Χρύσανθος Χρήστου, Ακαδημαϊκός. 

ε) Εύα- Παναγιώτα Μελά, Πρόεδρος Ε.Ε.Τ.Ε. χαράκτρια. 
στ) Ζωή Χατζή, Πρόεδρος Εν. Καθηγητών Καλλιτεχνικών 
Μαθημάτων Μ.Ε., γλύπτρια. 
ζ) Κωνσταντίνος Κοσμαδάκης, συλλέκτης, 
η) Άγγελος Βλάσσης, γλύπτης, 
θ) Αγλαΐα Λάμπρου, γλύπτρια. 

ι) Εκπρόσωπος της Ανωτάτης Σχολής Καλών Τεχνών 
(Α.Σ.Κ.Τ.), οριζόμενος με απόφαση της Συγκλήτου, και 
ια) Εκπρόσωπος του Επιμελητηρίου Εικαστικών Τεχνών Ελ¬ 
λάδος, οριζόμενος με απόφαση του Διοικητικού του Συμβου¬ 
λίου. Σε περίπτωση που οι φορείς δεν ορίσουν εκπρόσωπό 
τους επί τρεις (3) συνεχείς συνεδριάσεις, η θέση πληρούται α¬ 
πό το Διοικητικό Συμβούλιο του Ιδρύματος, σύμφωνα μετά ο¬ 
ριζόμενα στην παράγραφο (3) του παρόντος άρθρου. 

Όλα τα μέλη του Διοικητικού Συμβουλίου είναι ισόβια. Ισό¬ 
βια Πρόεδρος του Διοικητικού Συμβουλίου ορίζεται η κ. Άννα 
Δημ. Καλαμάρα και μετά τον θάνατον ταύτης, ο κ. Φίλιππος 
Δημ. Καλαμάρας, ο οποίος και θα ορίσει δια πράξεως του τον 
διάδοχόν του, μετά θάνατον, εις την Προεδρία του Ιδρύμα¬ 
τος. 

Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, τον Πρόεδρο, τον Αντιπρόε¬ 
δρο, το Γραμματέα και τον Ταμία του ιδρύματος. 

3. - Σε περίπτωση αποποίησης, παραίτησης, έκπτωσης, ανι¬ 
κανότητας, θανάτου ή αντικατάστασης, για οποιοδήποτε λό¬ 
γο, κάποιου από τα μέλη του Διοικητικού Συμβουλίου, η κενή 
θέση συμπληρώνεται με απόφαση των υπολοίπων μελών, 
σύμφωνα με τις διατάξεις της συστατικής πράξης και του άρ¬ 
θρου 99 του Α.Ν. 2039/39. 

4. - Το Διοικητικό Συμβούλιο συνεδριάζει τακτικά κάθε τρί¬ 
μηνο και εκτάκτως οπότε το ζητήσει ο Πρόεδρος ή πέντε (5) 
από τα μέλη του, με γραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 

5. - Το Διοικητικό Συμβούλιο βρίσκεται σε απαρτία όταν τα 
παρόντα μέλη είναι περισσότερα από τα απάντα. Μεταξύ των 
παρόντων πρέπει υποχρεωτικά να είναι και ο Πρόεδρος ή ο 
νόμιμος αναπληρωτής του. 

6. - Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών και σε περίπτωση ισο- 
ψηφίας υπερισχύει, η γνώμη με την οποία συ ντάσσεται ο Πρό¬ 
εδρος. 

7. - Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνεχείς συ¬ 
νεδριάσεις, θεωρείται ότι έχει παραιτηθεί και η κενή θέση αυ¬ 
τού συμπληρώνεται κατά τα οριζόμενα στην παρ. 3 του παρό¬ 
ντος άρθρου. 

8. - Σε κάθε συνεδρίαση του Διοικητικού Συμβουλίου τηρού¬ 
νται πρακτικά, στα οποία καταχωρίζονται όλες οι αποφάσεις 
που λαμβάνονται από αυτό, καθώς και η γνώμη των μελών που 
τυχόν διαφωνούν. 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

9. - Τα μέλη του Διοικητικού Συμβουλίου προσφέρουν τις υ¬ 
πηρεσίες τους χωρίς αμοιβή. Δικαιούνται όμως οδοιπορικών 
ή άλλων εξόδων που δαπάνησαν για την εκτέλεση υπηρεσίας 
του ιδρύματος, εφόσον έγιναν έπειτα από ειδική εντολή του 
Διοικητικού Συμβουλίου και αποδεικνύεται ότι πραγματοποι¬ 
ήθηκαν νόμιμα. 

10. - Επιτρέπεται η εκπροσώπηση συμβούλου υπό ετέρου 
συμβούλου στη συνεδριάσεις του Διοικ. Συμβουλίου δι’ εγ¬ 
γράφου εκάστοτε εξουσιοδοτήσεως. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα 
που αφορά στη διοίκηση και στη λειτουργία του, τη διάθεση 


των πόρων αυτού, καθώς και για κάθε ενέργεια που σχετίζε¬ 
ται με την εκπλήρωση του σκοπού του, πάντοτε όμως σύμ¬ 
φωνα με τις διατάξεις της συστατικής πράξης, του παρόντος 
οργανισμού του α.ν.2039/1939 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, κα¬ 
θώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για έγκρι¬ 
ση στην αρμόδια από το νόμο Αρχή τον προϋπολογισμό και α¬ 
πολογισμό του ιδρύαματος, σύμφωνα με τις διατάξεις των άρ¬ 
θρων 101 και 102 του α.ν.2039/1939 και του από 20-12-1939 β. 
δ/τος. (ΦΕΚ 552Α’). 

Μαζί με τον απολογισμό,καταρτίζει, ψηφίζει και υποβάλλει 
και το γενικό ισολογισμό του ενεργητικού και του παθητικού 
του ιδρύματος. 

β) Αποφασίζει την πρόσληψη του αναγκαίου προσωπικού 
του ιδρύματος, με την προϋπόθεση όμως ότι υπάρχει αντί¬ 
στοιχη πίστωση στον εγκεκριμένο προϋπολογισμό του. 
Προσδιορίζει τα δικαιώματα, τις υποχρεώσεις και τα ειδικότε¬ 
ρα καθήκοντα του παραπάνω προσωπικού, καθώς και την α¬ 
μοιβή του, σύμφωνα με τους όρους των συλλογικών συμβά¬ 
σεων εργασίας και τις διατάξεις γενικότερα της εργατικής νο¬ 
μοθεσίας. 

γ) Αποφασίζει για κάθε θέμα που έχει σχέση με την εύρυθ¬ 
μη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεών, καθώς και για την ανακήρυξη ευ¬ 
εργετών και δωρητών του ιδρύματος. 

ε) Το Διοικ. Συμβούλιο του ιδρύματος δύναται να επιτρέπει 
προσωρινή μόνο έκθεση έργων τέχνης ζωγραφικής, γλυπτι¬ 
κής, χαρακτικής, σε άλλους χώρους πλην του ιδρύματος κα¬ 
τά τρόπο που να παρέχει την πλήρη ασφάλεια αυτών. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του Ιδρύματος: 
α) Εκπροσωπεί τούτο στα Δικαστήρια, στις Αρχές, καθώς 
και στις σχέσεις του με κάθε τρίτο, αυτοπροσώπως ή με πρό¬ 
σωπο που ορίζεται απ’αυτόν και εγκρίνεται με απόφαση του 
Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και 
διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη του 
Διοικητικού Συμβουλίου πέντε (5) τουλάχιστον μέρες πριν α¬ 
πό τη συνεδρίαση και αναγράφουν τον τόπο και χρόνο αυτής. 

γ) Καταρτίζει, βοηθούμενος από το Γ ραμματέα, την ημερή¬ 
σια διάταξη των θεμάτων που θα συζητηθούν, την οποία και υ¬ 
πογράφει. Θέμα που δεν περιλαμβάνεται σ’αυτήν δεν συζη- 
τείται, εκτός αν πρόκειται για επείγουσα υπόθεση και συμφω¬ 
νήσει γι’αυτό η πλειοψηφία των παρόντων μελών του 
Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συ¬ 
ζήτησης. Μπορεί όμως, όποτε κρίνει σκόπιμο, νααναθέτειτην 
εισήγηση διαφόρων θεμάτων σε άλλο μέλος του Διοικητικού 
Συμβουλίου. 

ε) Αλληλογραφεί με τις Αρχές και υπογράφει όλα τα έγγρα¬ 
φα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, 
εκτελεί τις αποφάσεις του Διοικητικού Συμβουλίου και ενεργεί 
σύμφωνα με τις ειδικές εξουσιοδοτήσεις και εντελές αυτού. 

2. Τον Πρόεδρο, όταν απουσιάζει ή κωλύεται, αναπληρώνει 
ο Αντιπρόεδρος και σε περίπτωση απουσίας ή κωλύματος 
τούτου, άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύ¬ 
ματος προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του ιδρύματος και ευθύνεται για την 
καταστροφή ή την απώλεια τούτων. 

2.0 Γ ραμματέας μπορεί, εφόσον κρίνεται αιτιολογημένα α¬ 
παραίτητο από το Διοικητικό Συμβούλιο (λόγω ειδικών συν¬ 
θηκών), να βοηθείται από υπάλληλο του ιδρύματος, την ευθύ¬ 
νη όμως για τις ενέργειες τούτου φέρει πάντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπληρώ¬ 
νει ο Πρόεδρος ή άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστω¬ 
τικά ιδρύματα που ορίζονται στο άρθρο 73 του 
Α.Ν.2039/1939, κατόπιν αποφάσεως του Δ.Σ. έχοντας την ευ¬ 
χέρεια να παρακρατεί από αυτά ένα μικρό ποσό, που είναι α¬ 
ναγκαίο για την πληρωμή έκτακτων και επειγουσών δαπανών 
του ιδρύματος, το ύψος του οποίου καθορίζεται με απόφαση 
του Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία 
του ιδρύματος. 

ε) Φροντίζει για την έγκαιρη κατάρτιση και υποβολή στο Δι¬ 
οικητικό Συμβούλιο των σχεδίων προϋπολογισμού, απολογι¬ 
σμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλ¬ 
λο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει ε¬ 
τήσια περίοδο, η οποία αρχίζει την 1η Ιανουάριου καιλήγειτην 
31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει από 
την ημέρα της δημοσίευσης στην Εφημερίδα της Κυβέρνη¬ 
σης του σχετικού Π.Δ/τος έγκρισης της σύστασης του ιδρύ¬ 
ματος, η οποία μπορεί να παραταθεί μέχρι την 31η Δεκεμβρί¬ 
ου του επόμενου ημερολογιακού έτους, με απόφαση του Δι¬ 
οικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 του 
Α.Ν. 2039/ 1939 και του από 20-12-1939 σχετικού Δ/τος 
(ΦΕΚ 552Α/22-12-1939). 

3. Όλες οι εισπράξεις και οι πληρωμές του ιδρύματος ε- 
νεργούνται μέσω της τράπεζας που ορίζεται με απόφαση του 
Διοικ. Συμβουλίου και προβλέπεται από το άρθρο 73 του α.ν. 
2039/1939 και δι’ ενός παρ' αυτής δοσοληπτικού λογαρια¬ 
σμού. Οι πληρωμές ενεργούνται δι’ ενταλμάτων που υπογρά¬ 
φονται από τον Πρόεδρο ή τον Αντιπρόεδρο του Δ.Σ. 


Αρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού Συμβου¬ 
λίου 

γ)Βιβλίο λογιστικής παρακολούθησης, στο οποίο καταχω¬ 
ρίζονται με χρονολογική σειρά και με λογιστική τάξη, όλα τα 
έσοδα και έξοδα του ιδρύματος που πραγματοποιούνται στη 
διάρκεια της χρήσης. 

δ) Βιβλίο-μητρώο υποτρόφων, στο οποίο καταχωρίζονται 
τα ονόματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρθρου 34 
του από 18-8-1941 Καν.Δ/τος. 

ε) Στελέχη αριθμημένων διπλοτύπτων αποδείξεων είσπρα¬ 
ξης και ενταλμάτων πληρωμής, θεωρημένα από τον Πρόε¬ 
δρο. 

2. Εκτός από τα παραπάνω βιβλία και στοιχεία, το Διοικητι¬ 
κό Συμβούλιο αποφασίζει την τήρηση και άλλων βιβλίων και 
στοιχείων, τα οποία κρίνει ότι είναι απαραίτητα για την παρα¬ 
κολούθηση της διαχείρισης της περιουσίας του ιδρύματος 
και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να 
συμπληρωθεί με Προεδρικό Διάταγμα, σύμφωνα με τις δια¬ 
τάξεις των άρθρων 98 του α.ν.2039/1939 και 110 και 119 του 
Αστικού Κώδικα, ύστερα από πρόταση του Διοικητικού Συμ¬ 
βουλίου αυτού., 

Άρθρο 12 

Διάλυση του Ιδρύματος-Τύχη της περιουσίας του 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδήποτε 
λόγο, η περιουσία του περιέρχεται στην Εθνική Πινακοθήκη, 
στο Μουσείο Σύγχρονης Τέχνης Φλώρινας και στο Μουσείο 
του Μορφωτικού Ιδρύματος της Εθνικής Τράπεζας Θεσ/νίκης 
και στο Μουσείο Σύγχρονης Τέχνης Βασιλείου και Ελίζας Γου- 
λανδρή. 

Άρθρο 13 

Εσωτερικός κανονισμός 

Οι λεπτομέρειες της διοίκησης και εν γένει της λειτουργίας 
του Ιδρύματος θα ρυθμιστούν με εσωτερικό κανονισμό τον ο¬ 
ποίο θα εγκρίνει το Διοικητικό Συμβούλιο, το οποίο και θα εί¬ 
ναι αρμόδιο για την τροποποίηση του όταν κρίνει τούτο ανα¬ 
γκαίο. 

Στους Υπουργούς Εθνικής Παιδείας και Θρησκευμάτων, 
Πολιτισμού και στον Υφυπουργό Οικονομικών αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 30 Ιουλίου 1999 

